
1. ASJAOLUD JA MENETLUSE KÄIK


11.03.2013. a. Narva Linnavalitsuse Kultuuriosakond taotles (taotlus nr 2331/1-14) Narva Linnavalitsuse Arhitektuuri- ja Linnaplaneerimise Ametilt projekteerimistingimusi Karja tn 3 Narva Muusikakooli rekonstrueerimiseks. Eesmärgiks on lisada olemasoleva hoone mahule uue saali maht, rekonstrueerida saali viivad pääsud ja peasissepääs koos garderoobiga. 

	2. ÕIGUSLIKUD ALUSED
2.1	Ehitusseaduse §19 lg 3 kohaselt projekteerimistingimused on ehitise arhitektuursed ja ehituslikud tingimused.
2.3	Ehiusseaduse §19 lõikele 1 punkt 2 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse puudumise korral projekteerimistingimused.
2.2	Narva linna ehitusmääruse §22 lg 1 kohaselt projekteerimistingimused kinnitab korraldusega Linnavalitsus.



	3. OTSUS


Kinnitada projekteerimistingimused Karja tn 3, Narva muusikakooli rekonstrueerimiseks ja laiendamiseks järgnevalt:

3.1 ÜLDANDMED
3.1.1	Ehitisregistri andmed: hoone (muusikakool), ehitisregistri kood 118009095, 4 korrust, ehitisealune pind 695 m2; soojustrass 20109, ehitisregistri kood 220536678, ehitisealune pind 0 m2; lastemänguväljak, ehitisregistri kood 220558732, ehitisealune pind 240 m2; külmaveetorustik V1038, ehitisregistri kood 220575025, ehitisealune pind 0 m2; kanalisatsioonitorustik K1147, ehitisregistri kood 220601761, ehitisealune pind 0 m2.
3.1.2 Kinnistusraamatu andmed: katastriüksuse tunnus 51101:002:0059, pindala 5335 m2.

3.2 PROJEKTEERIMISE EESMÄRK
Projekti koostamise eesmärgiks on Karja tn 3, Narva Muusikakooli rekonstrueerimine ja laiendamine.

3.3 ÜLDNÕUDED
3.3.1	Projekti koostamisel ja vormistamisel juhinduda Narva Linnavolikogu 22.11.2012 otsusega nr 132 kehtestatud Narva Vanalinna linnaosa üldplaneeringust,  Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, MKM 28.11.2002. a määrusele „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes“, Eesti Standardist EVS 811:2012 „Hoone ehitusprojekt”, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2	Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3	Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.
3.3.4	Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada rekonstrueeritav hooneosa ja juurdeehitatav hooneosa, ehitiste asukohad ja mõõtmed, kaugused lähimate piiride ja ehitisteni, parkimiskoht, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.6	Eelneva ehitusprojekti asendiplaan ning ehitiste joonised, mis kajastavad projekteerimiseelseid seaduslikul alusel püstitatud ehitisi ja rajatud konstruktsioone, projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.
3.3.7	Enne projekteerimise algust tuleb läbi viia hoone seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
3.3.8	Esitada Arhitektuuri- ja Linnaplaneerimise Ametile kooskõlastamiseks “Karja tn 3, Narva Muusikakooli rekonstrueerimise ja laiendamise ehitusprojekt” vähemalt kahes identses komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED
3.4.1	Ehitusala: Karja tn 3 krundi piirides.
3.4.2	Rekonstrueeritavate/laiendatavate ehitiste arv: 1 (muusikakool)
3.4.3	Krundi maksimaalne täisehitus: 70%.
3.4.4	Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.5	Arhitektuur: 
- piirkonna hoonestuslaadile sobiv, piirkonna arhitektuurset kvaliteeti parandav;
- vajadusel lubatud hoone gabariitide ja kõrguse muutmine.
3.4.6	Kontserdisaal:
	- istekohtade arv: 150-200;
	- kaasaegne siselahendus;
	- tagatud hea akustika, heliisolatsioon, ventilatsioon, valgutus ning muud saali mugavat kasutust võimaldavad tegurid.
3.4.7	Kasutatavad materjalid, tooted, seadmed, tehnosüsteemid ja nende paigaldamise tehnoloogia peavad vastama kehtestatud nõuetele ning olema sobilikud kooli jaoks.
3.4.8	Sisekujunduse projektis tuleb esitada mööbli ja inventari tehniline spetsifikatsioon.
3.4.9	Parkimiskohad lahendada Karja tn 3 krundi piirides. 
3.4.10	Segaolme- ja kompostitavate jäätmete käitlemine: vastavalt Narva jäätmehoolduseeskirjale.

3.6 KOOSKÕLASTUSED
3.6.1	Ida-Eesti Päästekeskus.
3.6.2		Narva Linnavalitsuse Arhitektuuri- ja Linnaplaneerimise Amet.
3.6.3		Projekti tellija või tema seaduslik esindaja.

4. RAKENDUSSÄTTED
4.1	Käesolevad projekteerimistingimused on kehtivad kuni 19.03.2015 a.
4.2	Käesolev korraldus jõustub alates teatavakstegemisest.
4.3	Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

